25. ΠΡΟΕΔΡΙΚΟ ΔΙΑΤΑΓΜΑ υπ’ αριθ. 182 της 26 Μαΐου/15 Ιουν. 1987 (ΦΕΚ Α΄  90) Σύσταση 10 θέσεων του Κλάδου ΔΕ ΔιοικητικούΛογιστικού στο Ταμείο Επικουρικής Ασφάλισης Υπαλλήλων Εμπορίου Τροφίμων. Καταργήθηκε από το άρθρ. 7 του Π.Δ. 150/1-8 Μαρτ. 1989 (ΦΕΚ Α΄ 71), κατωτ. αριθ. 28. 26. ΑΠΟΦΑΣΗ ΥΠΟΥΡΓΟΥ ΥΓΕΙΑΣ,  ΠΡΟΝΟΙΑΣ ΚΑΙ ΚΟΙΝΩΝΙΚΩΝ  ΑΣΦΑΛΙΣΕΩΝ Αριθ. 128/1584 της 23 Ιουλ./4 Αυγ. 1987 (ΦΕΚ Β΄ 393) Αύξηση συντάξεων του Ταμείου Επικουρικής Ασφαλίσεως Υπαλλήλων Εμπορίου Τροφίμων. 1.Αυξάνονται από 1ης Απρ. 1987, οι συντάξεις που καταβάλλει το Ταμείο Επικουρικής Ασφάλισης Υπαλλήλων Εμπορίου Τροφίμων στους συνταξιούχους του, των οποίων η έναρξη του συνταξιοδοτικού τους δικαιώματος εμπίπτει στο μέχρι 31.12.86 χρονικό διάστημα κατά 7%. 2.Από την ίδια παραπάνω ημερομηνία ως κατώτατο όριο σύνταξης καθορίζεται το ποσό των 9.700 δρχ. λόγω γήρατος και αναπηρίας και το ποσό των 9.000 δρχ. λόγω θανάτου, ανεξάρτητα από τον χρόνο έναρξης του συνταξιοδοτικού δικαιώματος. 